Subject: בקשת חופש מידע - מענקים, תמיכות ותרומות
From: "[email-masked]" <[email-masked]>
To: "[email-masked]" <[email-masked]>, עפרה פרץ<[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>
Date: Tue, 18 Mar 2025 20:03:57 +0000

לכבוד

הממונים על חופש המידע, מועצות מקומיות ואיזוריות שונות,

מוגשת בזאת בקשת חופש מידע  כמפורט להלן. מצורפים כתמיד אישור הניהול התקין של הצלחה וייפוי כח מתאים. הריני להתחייב בשמה של הצלחה - לקידום חברה הוגנת (ע"ר), לשאת בדמי הטיפול עד לסך של 173 ₪. (שימו לב כי שמה של הצלחה שונה ברשם העמותות ובהתאם מצורפת תעודת שינוי שם).

נזכיר כי הצלחה היא עמותה הפטורה מתשלום אגרת הגשת הבקשה וכן משבע שעות הטיפול הראשונות בה, זאת בהתאם להוראות החוק וכן תקנות חופש המידע (אגרות), תשנ"ט-1999<https://www.nevo.co.il/law_html/Law01/144M1_003.htm>. (ראו הוראות סעיף 6(ב) לתקנות הקובע את תכולת הפטור על: "מידע שמבקש נציג של עמותה רשומה כמשמעותה בחוק העמותות, התש"ם-1980, או חברה לתועלת הציבור כהגדרתה בחוק החברות, התשנ"ט-1999, שהציג אישור ניהול תקין מאת הרשם המוסמך על פי דין, ופועלת לקידום מטרה ציבורית, וכן מידע שמבקש אדם הדרוש לו לצורך מחקר אקדמי, פטורים מאגרת בקשה ומאגרת טיפול בעד 4 שעות העבודה הראשונות החל בשעה הרביעית; לעניין תקנת משנה זו, "מטרה ציבורית" – כהגדרתה בסעיף 9(2)(ב) לפקודת מס הכנסה") .ראו גם את רשימת העמותות הפועלות לקידום מטרה ציבורית<https://www.justice.gov.il/Units/YechidatChofeshHameyda/Hakika/Pages/Nonprofit-Organization.aspx> כהגדרתה בחוק באתר היחידה הממשלתית לחופש המידע במשרד המשפטים, שם מופיעה גם עמותת הצלחה.

אנו שמחים להסב את תשומת ליבכם כי מדריך חוק חופש המידע, בהוצאת הצלחה, מדריך מקוון ומקיף העוסק בהיבטים רבים של חופש מידע ובקשות חופש מידע, זמין בכתובת https://www.foiguide.org.il/ וניתן להיעזר בו במתן מענים על תשובות, כמו גם במהלך ניהול הליכים מכח חוק חופש המידע. ניתן אף להזמין מהדורה מודפסת של המדריך באמצעות האתר.

בקשה זו מוגשת באמצעות מערכת ניהול מידע חדשה. אופן הגשה זה נמצא בתקופת בחינה והרצה. החל מיום 1.5.2022 יוגשו מלוא בקשות הצלחה באמצעות מערכת זו ומאותה עת יש להשיב לענייני חופש מידע הנוגעים להצלחה לכתובת זו בלבד ([email-masked]<mailto:[email-masked]>)

נבקש לקבל את פרטי המידע, המסמכים והנתונים הבאים, ככל שניתן בפורמט דיגיטלי הניתן לחיפוש:

בכל הנוגע למענקים ותמיכות ו/או בקשות למענקים ותמיכות שהגישה ו/או קיבלה הרשות המקומית ו/או המועצה האיזורית ו/או ישוב מסוים במועצה האיזורית מגורם כלשהו פרטי או מוסדי או ציבורי: נבקש את פירוט מלוא הבקשות שהוגשו, לרבות תאריכן, זהות הגורם או הגוף לו הוגשו, מהות הבקשה והיקפה וייעוד המענק או התמיכה ותנאיו. כן ציינו בקשר לכל בקשה האם נדחתה או אושרה באופן מלא וחלקי ואת פרטי האישור לרבות תאריכו, היקפו ותנאיו והאם התמיכה התקבלה בפועל ולחילופין מתי היא צפויה להתקיים

בנוסף ובנוגע לתרומות, נבקש את פירוט התרומות והתמיכות שהתקבלו בפועל ו/או סוכם על הענתקן לרשות המקומית, למועצה האיזורית או לישוב מסוים במועצה האיזורית, לכל אחת מהשנים הבאות: 2023 2024 ו 2025 עד למועד מתן המענה. כן ציינו ככל שניתן את מועד הענקת התרומה בפועל, מועד ההסכמה או ההודעה על מתן התרומה, מהות התרומה, היקפה וייעודה ואת זהות התורם או הגוף התורם. ככל שלגבי תורם כלשהו יש טעם מיוחד לחסות את זהותו (תורם פרטי במובחן מתאגיד), אנא ציינו זאת ואת הטעם לחיסוי ומסרו את מאפייני התרומה האחרים.

נודה על אישור קבלת הבקשה ותחילת הטיפול בה בהתאם למועדים הקבועים בדין.

אני עומד לרשותכם בכל שאלה ו/או הבהרה בטלפון 054-4575220.

בברכה,

אלעד מן, יועמ"ש הצלחה